**Aq Qoyunlu** foi unha confederación turca sunni con herdanza cultural persa. Foi fundada na rexión de Diyarbakır por Qara Yuluk Uthman Beg, gobernaron partes da actual Turquía oriental de 1378 a 1503, e nas súas últimas décadas tamén gobernaron Armenia, Acerbaixán, gran parte de Irán, Iraq e Omán, onde o gobernante de Ormuz recoñeceu a soberanía de Aq Qoyunlu. O **Imperio de Aq Qoyunlu** alcanzou o seu cénit baixo Uzun Hasan.

Historia
--------

### Etimoloxía

O nome "Aq Qoyunlu", que significa literalmente "os que teñen ovellas brancas", menciónase por primeira vez nas fontes de finais do século XIV. Suxeriuse que este nome refírese a vellos símbolos totémicos, pero segundo Rashid-al-Din Hamadani, aos turcos estáballe prohibido comer a carne dos seus animais totémicos, polo que é improbable dada a importancia do carneiro na dieta dos pastores nómades. Outra hipótese é que o nome faga referencia á cor predominante dos seus rabaños.

### Orixes

Segundo as crónicas do Imperio Bizantino, os Aq Qoyunlu son testemuñados por primeira vez no distrito de Bayburt, ao sur das Montes Pónticos, polo menos desde a década de 1340. Nestas crónicas, Tur Ali Beg mencionábase como señor dos "Turcos de Amid" (Diyarbakır), que xa acadara o rango de emir baixo o Ilkhan Ghazan. Baixo o seu liderado, asediaron Trebisonda, pero non lograron tomar a cidade. Varios dos seus líderes, incluído o fundador da dinastía, Qara Yuluk Uthman Beg, casaron con princesas bizantinas.

A finais do período do Ilkanato a mediados do século XIV, as tribos Oguz que formaban parte da confederación Aq Qoyunlu percorrían os pastos de verán de Armenia, en particular, os cursos superiores do río Tigris e os pastos de inverno entre as cidades de Diyarbakır e Sivas. Desde finais do século XIV, Aq Qoyunlu levou a cabo guerras constantes con outra confederación tribal das tribos Oguz, os Qara Qoyunlu ("os que teñen ovellas negras"). A principal tribo dos Aq Qoyunlu foi a tribo Bayandur.

Uzun Hasan adoitaba afirmar que era un "descendente honrado de Oghuz Khan e do seu neto, Bayandur Khan". Nunha carta do ano 1470, que foi enviada a Şehzade Bayezid, o entón gobernador de Amasya, Uzun Hasan escribiu que os das tribos Bayandur e Bayat, así como outras tribos que pertencían aos "Oguz il", viñeron e serviron na súa corte. Tamén fixo do tamga (selo) da tribo Bayandur o símbolo do seu estado, por este motivo, o Bayandur tamga atópase nas moedas Aq Qoyunlu, os seus documentos oficiais, inscricións e bandeiras.

Notas
-----

1. ↑  Mikaberidze, Alexander (2011). *Conflict and Conquest in the Islamic World*. ABC-Clio. p. 431. ISBN 978-159884-336-1.
2. ↑  Sumer, F. (1972). *The Book of Dede Korkut*. University of Texas Press. ISBN 0-292-70787-8.
3. ↑  M. Gunter, Michael (2011). *Historical Dictionary of the Kurds*. Scarecrow Press. ISBN 978-0810867512.
4. 1 2 3  "AQ QOYUNLŪ". *iranicaonline.org*.
5. ↑  Kaushik, Roy (2014). *Military Transition in Early Modern Asia, 1400-1750: Cavalry, Guns, Government and Ships*. Continnuum-3PL. ISBN 978-1780937656.
6. ↑  Erdem, Ilham. "The Aq-qoyunlu State from the Death of Osman Bey to Uzun Hasan Bey (1435-1456)". *dspace.khazar.org*. Consultado o 2008.
7. ↑  Pines, Yuri (2021). *The Limits of Universal Rule*. Cambridge University Press. ISBN 9781108488631.
8. ↑  T. Potts, Daniel (2014). *Nomadism in Iran*. Oxford University Press. ISBN 9780199330799.
9. ↑  Wink, André (1991). *Indo-Islamic society*. BRILL. ISBN 9789004135611.
10. 1 2  Edmund Bosworth, Clifford (2019). *New Islamic Dynasties: A Chronological and Genealogical Manual*. Edinburgh University Press. ISBN 978-1-4744-6462-8.
11. ↑  Sinclair, T.A. (1989). *Eastern Turkey: An Architectural & Archaeological Survey, Volume I*. Pindar Press. p. 111. ISBN 978-0907132325.
12. ↑  Jackson, Peter (1986). "The Cambridge History of Iran. Volume 6, The Timurid and Safavid Periods". *Cambridge University Press*: 154. ISBN 978-0521200943.
13. ↑  Minorsky, Vladimir (1955). "The Aq-qoyunlu and Land Reforms". *Bulletin of the School of Oriental and African Studies, University of London* **17** (3): 449. doi:10.1017/S0041977X00112376.
14. ↑  MacHenry, Robert (1993). *The New Encyclopædia Britannica*. Encyclopædia Britannica. ISBN 0-85229-571-5.
15. ↑  Sümer, Faruk (1988). "Akkoyunlu hükümdarı (1452–1478)" [Gobernante Akkoyunlu (1452–1478)]. *Turkiye Diyanet Foundation* (en turco).

|  |  |
| --- | --- |
| Control de autoridades | 
* Wd: Q555994
* EBID: ID
* GEC: 0001469
* LCCN: sh85003037

 |